Id-Direttiva tal-Kummissjoni
ta’ l-14 ta’ Diċembru 1978
li temenda d-Direttiva 77/535/KEE dwar l-approssimazzjoni tal-liġijet ta’ l-Istati Membri dwar metodi ta’ teħid ta’ kampjuni u analiżi ta’ fertilizzanti
(79/138/KEE)
Il-Kummissjoni tal-Komunitajiet Ewropej,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/116/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li għandhom x'jaqsmu ma' fertilizzanti [1], u b’mod partikolari l-l-Artikolu 9 (2) tagħha,
Billi d-Direttiva tal-Kummissjoni 77/535/KEE [2] tipprovdi għal kontrolli uffiċjali fuq fertilizzanti tal-KEE għall-għan li tiġi kkontrollata l-konformità mal-ħtiġiet imposti mid-disposizzjonijiet tal-Komunità dwar il-kwalità u l-komposizzjoni tal-fertilizzanti; billi dik id-Direttiva għandha tiġi emendata permezz taż-żjieda ta’ tliet metodi ta’ analiżi ġodda;
Billi l-miżuri li hemm provdut għalihom f’din id-Direttiva huma konformi ma’ l-opinjoni tal-Kumitat dwar l-Addattament għall-Progress Tekniku tad-Direttivi għat-Tneħħija ta’ Ostakoli Tekniċi għall-Kummerċ tal-Fertilizzanti,
ADOTTAT DIN ID-DIRETTIVA:
Artikolu 1
L-Anness II għad-Direttiva 77/535/KEE huwa emendat permezz billi wara l-metodu 5.1 jidaħħlu l-metodi 5.2, 5.3 u 5.4 kif Annessi ma' din id-Direttiva.
Artikolu 2
1. L-Istati Membri għandhom, sa mhux iktar tard mill-1 ta’ April 1979, idaħħlu fis-seħħ il-liġijiet, regolamenti jew disposizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jinformaw lill-Kummissjoni b’dan minnufih.
2. L-Istati Membri għandhom jiżguraw li t-testi tad-disposizzjonijiet tal-liġi nazzjonali li huma jadottaw fil-qasam kopert minn din id-Direttiva jkunu komunikati lill-Kummissjoni.
Artikolu 3
Din id-Direttiva hija indirizzata lill-Istati Membri.
Magħmula fi Brussel, l-14 ta’ Diċembru 1978.